open-index/open-wikipedia-markdown huggingface dataset:
Miloslav Rybín

**Miloslav Rybín** (* 13. október 1926, Partizánska Ľupča – † 11. november 1995, Liptovský Mikuláš) bol slovenský učiteľ esperanta a organizátor v esperantskom hnutí.

## Životopis

Narodil sa v Partizánskej Ľupči, v rodine holiča. Otec Jozef pochádzal z Čiech z dedinky Bříství, matka Elena (rod. Obrcianová) bola rodáčka z Ľupče. Miloslav sa vyučil u otca za holiča. Neskôr pracoval na pošte v rodnej dedine, potom ako vedúci pošty v Demänovskej Doline.

## Esperanto

Esperantu sa začal venovať po skončení druhej svetovej vojny, v roku 1980 získal aprobáciu na vyučovanie esperanta. Prepracoval sa medzi uznávaných učiteľov tohto jazyka na Slovensku, dostával pozvania na vyučovanie v kurzoch a na letné školy do zahraničia (Bulharsko, Maďarsko, Česko). Vyučoval pomocou Csehovej metódy a dokopy učil viac ako 600 ľudí z 22 národov. Až do svojej smrti v roku 1995 bol Miloslav Rybín aktívnym stúpencom esperanta a členom Liptovského esperantského klubu (LEK).

Bol delegátom a odborným delegátom UEA v Liptovskom Mikuláši a člen Internacia Poŝtista kaj Telekominikista Esperanto-Asocio (IPTEA).

## Ocenenia

Za svoju prácu bol ocenený nielen medzi esperantistami, ale v roku 1989 dostal vysoké vyznamenanie „*Vzorný pracovník kultúry*“ od ministra kultúry Slovenskej republiky. Z príležitosti nedožitých osemdesiatych narodenín slovenskí esperantisti vyhlásili zbierku na pamätnú tabuľu na jeho rodnom dome v Partizánskej Ľupči, ktorá bola slávnostne odhalená 14. októbra 2006.

Ocenenia Slovenského esperantského zväzu:
* Strieborná medaila Slovenského esperantského zväzu - 1980
* Zlatá medaila Slovenského esperantského zväzu - 1987

## Referencie

## Externé odkazy
* Fotoalbum z odhalenia pamätnej tabule
* Video1: zostrih videozáznamu z odhalenia pamätnej tabule
* Video2: zostrih videozáznamu prezentácie Esperanta

## Zdroj
* Esperantisto Slovaka 6/91, str. 17
* Raportanto 5/9,
* J. Vajs: Enkorpigita toleremo, 2006

Kategória:Narodenia v 1926
Kategória:Úmrtia v 1995
Kategória:Slovenskí pedagógovia
Kategória:Slovenskí esperantisti
Ron Weasley

**Ronald Billius Weasley** (* 1. marec 1980) je literárna postava 7-dielnej ságy o mladom čarodejníkovi Harry Potterovi, najlepší Harryho priateľ. Ron je jeden z hlavných hrdinov. 

Pochádza z chudobnej čarodejníckej rodiny Weasleyovcov. Jeho rodičia sú Molly a Artur. Má päť bratov a jednu sestru. Počas prvej cesty na čarodejnícku školu Rokfort sa zoznámil s priateľmi Harrym Potterom a Hermionou Grangerovou. 

## Charakteristika
Ron je štíhlej vysokej postavy, má hrdzavé vlasy a po tvári pehy. Je dosť prchký, ľahko sa nahnevá a v zlosti povie a urobí veci, ktoré by ani nechcel. Vyznačuje sa žiarlivosťou na svoju vyvolenú, ale občas aj na Harryho slávu. Napriek tomu je dobrý priateľ. V 5. a 6. ročníku bol strážcom za chrabromilský metlobalový tím. Jeho sebavedomie však vie ľahko otriasť výsmech, a vtedy nehrá dobre. Nevyniká v štúdiu, pri učení a robení domácich úloh mu spolu s Harrym pomáha Hermiona. Hanbí sa za svoju chudobu a nenávidí ju. 

Veľmi sa bojí pavúkov, lebo keď mal tri roky, jeho brat Fred sa nahneval, že mu zlomil hračkársku metlu a kúzlom mu macíka premenil na pavúka. Najviac sa mu hnusí, ako pavúky hýbu nohami. Aj jeho prízrak má tvar pavúka. Veľmi sa desí Hagridových acromantúl - obrovských pavúkov. 

Pri premiestňovaní (čarodejná teleportácia) sa takmer vždy rozštiepi. Pri skúškach mu na pôvodnom mieste ostala polka obočia. Jeho Patronus je Jack Russel teriér, o ktorom je známe, že naháňa vydry. Neznáša hnedú farbu.

## Život

Narodil sa ako najmladší syn Weasleyovcov, druhé najmladšie dieťa v rodine. Musel nosiť a používať veci po svojich starších bratoch. V druhom dieli si zlomil čarodejnícky prútik, no keďže nemal peniaze na nový, skúsil ho opraviť lepiacou páskou. Vlastnil potkana Prašivca, ktorý, ako vysvitlo v treťom dieli, bol v skutočnosti animágus Peter Pettigrew. Po ňom vlastnil maličkú sovičku Kvíka. Postupne sa mu začala páčiť kamarátka Hermiona, čo prejavoval žiarlivosťou voči jej prvému nápadníkovi Viktorovi Krumovi. V piatom ročníku bol vymenovaný za prefekta. Túto funkciu však nebral príliš zodpovedne. Na skúškach v 5. triede získal 7 VČÚ.

V 6. ročníku chodil so spolužiačkou Lavander Brownovou, čo veľmi nahnevalo Hermionu, a preto s ním bola istý čas pohádaná. Keď Ron skončil v nemocničnom krídle kvôli jedu určenému Dumbledoreovi, ticho šepkal Hermionino meno. Vo filme to nahnevalo Lavander, ktorá sa s ním na mieste rozišla. V knihe sa ich vzťah tiahol aj po Ronovom návrate z nemocničného krídla. Ron už nechcel vo vzťahu pokračovať, ale nemal guráž sa s ňou rozísť. Napokon sa s ním rozišla Lavender, pretože žiarlila na Hermionu. 

V 7. ročníku nenastúpil na Rokfort, ale išiel s Harrym a Hermionou hľadať horcruxy. V tomto dieli sa Ron pohádal s Harrym a Hermionou, pretože začal žiarliť aj na Harryho. Preto od nich odišiel. Keď sa vrátil, zachránil Harrymu život, získal Chrabromilov meč a zničil jeden horcrux. Ron plne prejavil svoje city voči Hermione až v siedmej knihe, keď ju pobozkal. Skončilo sa to svadbou a majú dve deti - Huga a Rose, ktorá zdedila talent po mame.

Kategória:Postavy zo série Harry Potter
Kategória:Fiktívni študenti
Cent (euro)

**Cent** (z lat. centum = sto) alebo neoficiálne **eurocent** (angl. *euro cent*) je čiastková menová jednotka eura. 1 cent je stotina 1 eura.  

## Názov
Podľa nariadenia ES č. 974/98 Rady zo dňa 3. mája 1998 o zavedení eura názov tejto čiastkovej menovej jednotky znie cent (nie eurocent ani euro cent). 

Neoficiálne sa táto menová jednotka nazýva aj eurocent  (angl. euro cent). Tento názov vyplýva jednak z potreby odlíšenia od centov iných štátov a jednak z toho, že na samotných minciach sú vytlačené na prednej strane (pod sebou) slová "EURO CENT" (pričom ale slovo Euro je písané menšími písmenami a C v slove Cent je písané ako kapitálka) a niektoré štáty majú na svojich minciach napísané spojenie EURO CENT aj na zadnej strane mince. 

## Skratka
Európska centrálna banka neuvádza žiadny úradný symbol ani skratku centu, preto sa často používa desatinný zápis so znakom eura (napríklad 0,99 €). Neoficiálny znak pre cent je ¢, ktorý pochádza z označenia amerického centu. Bežné skratky sú c. alebo ct.

## Referencie

## Pozri aj
* eurominca

Kategória:Euro
Ichthyostegidae

náhľad|''Ichthyostega''
náhľad|''Ichthyostega''
**Ichthyostegidae** je vyhynutá čeľaď štvornožcov s jediným rodom **Ichthystega**. Patrí medzi prvé známe suchozemské štvornožce. Pozostatky tohoto stavovca našli v tridsiatych rokoch minulého storočia účastníci dánsko-švédskej vedeckej expedície v devónskych sedimentoch na ostrove Ymer vo východnom Grónsku.

## Poznávacie znaky
Svojím rybovitým telom a nápadným plutvovým lemom nezaprie tento živočích svoj blízky vzťah k lalokoplutvovcom, a tým aj vývojovú minulosť svojich dávnych predkov. Na rozdiel od nich má však už jeho telo dobre vyvinuté krátke, ale silné končatiny. Pomocou nich sa tento primitívny rybovitý praobojživelník dokázal zvoľna pohybovať nielen v plytkej vode sladkovodných močiarov, ale aj po ich slnečných brehoch. Bol to dravec, ktorý sa vo vode živil menšími rybami a na súši drobnými aj väčšími bezstavovcami. Veľkosť jeho tela nepresahovala dĺžku jedného metra.

Ich prvý zástupcovia sa objavili na Zemi v devóne, teda pred viac ako 350 miliónov rokmi. Vtedy boli ešte veľmi podobní lalokoplutvým rybám, ale ich vývoj pokračoval rýchlo. Už v priebehu mladších prvohôr sa niektorí začali svojou anatómiou blížiť primitívnym plazom. Celá skupina vymrela začiatkom jurskej periódy.

## Iné projekty

Kategória:Štvornožce
Weasleyovci

**Weasleyovci** sú literárne postavy v sérii kníh o čarodejníckom študentovi Harry Potterovi od J. K. Rowlingovej, ktoré boli aj sfilmované.

Weasleyovci sú čistokrvný čarodejnícky rod, no sú prezývaný zradcami krvi, pretože sa "bratríčkujú" s muklami. Bývajú v dedinke Vydrí Svätý Dráb v dome, ktorý volajú Brloh (angl. The Burrow). Je to krivoľaká stavba, ktorá evidentne stojí len vďaka kúzlam. Všetci Weasleyovci majú ryšavé vlasy a sú veľmi chudobní, no im to nevadí. Oblečenie a knihy do školy kupujú z druhej ruky. 

## Členovia rodiny
* Septimus - Arturov otec
* Artur - hlava rodiny, pracuje na Ministerstve mágie
* Molly Weasleyová-Prewettová - manželka Artura, žena v domácnosti
* strýko Billius - Arturov brat, po stretnutí s Besom do 24 hodín zomrel
* teta Muriel - Mollyina teta, veľmi neobľúbená
* Bill (* 1971) - najstarší Arturov a Mollyin syn, pracuje v Gringottbanke, napadnutý vlkolakom Greybackom
* Fleur Weasleyová-Delacourová - manželka Billa, vyštudovala Beauxbatons, zúčastnila sa Trojčarodejníckeho turnaja
* Viktória - dcéra Billa a Fleur, randí s Teddym, so synom Lupina a Tonksovej
* Charlie (* 1973) - Arturov a Mollin syn, pracuje s drakmi v Rumunsku
* Percy Ignatius (* 1976) - Arturov a Mollin syn, pracuje na Ministerstve mágie, na istý čas sa odcudzil rodine
* Fred (1978-1998) - Arturov a Mollin syn, dvojča Georga, spolumajiteľ obchodu Weasleyovské výmysly a vynálezy, zomrel v boji o Rokfort
* George (*1978) - Arturov a Mollin syn, dvojča Freda, spolumajiteľ obchodu Weasleyovské výmysly a vynálezy, znamenie - prišiel o ucho Snapeovou kliatbou
* Ronald Billius (*1980) - najmladší Arturov a Mollin syn
* Hermiona Jean Weasleyová-Grangerová (* 1979) - Ronova manželka
* Hugo - syn Rona a Hermiony
* Rose (* 2006 alebo 2007) - dcéra Rona a Hermiony, talent zdedila po mame
* Ginevra Molly Potterová-Weasleyová (* 1981) - jediná dcéra Artura a Molly, vynikajúco ovláda odpaľovacie čary, prezývaná Ginny
* Harry James Potter (* 1980) - manžel Ginny
* James Sirius Potter (*2005 alebo 2006) - starší Harryho a Ginnin syn
* Albus Severus Potter (*2006 alebo 2007) - Harryho a Ginnin syn, bojí sa, že ho Triediaci klobúk vyberie do Slizolinu
* Lily Luna Potterová (*2008 alebo 2009) - dcéra Harryho a Ginny

## Výskyt v príbehu
Vianočné zvyky - ako darček Weasleyovský sveter a počúvanie piesne *Kotlík plný lásky* od Celestíny Warbeckovej. Je to obľúbená speváčka pani Weasleyovej. Molly Weasleyová bola tiež milovníčkou Lockhartových kníh až do chvíle, keď zistila, že ich autor je klamár. Weasleyovci vlastnili lietajúce auto Ford Angliu, až kým sa nestratila v Zakázanom lese v Rokforte. Artur bol preto vyšetrovaný na Ministerstve mágie a vtedy prišlo Ronovi Vrešťadlo. Pani Weasleyová vlastní aj hodiny, ktoré neukazujú čas, ale kde sa práve každý člen rodiny nachádza. Po návrate Voldemorta stále ukazovali na "Smrteľné nebezpečenstvo." Weasleyovci by chceli mať domáceho škriatka ako majú prastaré rody (napr. Malfoyovci), ale majú iba záhrobného ducha Ghula, ktorý v siedmom diele predstieral, že je Ron.

Kategória:Postavy zo série Harry Potter
Cent

**Cent** môže byť:
* názov stotiny hlavnej menovej jednotky viacerých mien (napr. v eurozóne, USA, Kanade, Austrálii, Etiópii, Srí Lanke), pozri cent (menová jednotka)
* názov mince v tejto hodnote, pozri napr. eurominca, 1 cent, 2 centy, 5 centov, 10 centov, 20 centov, 50 centov
* ako jednotka hmotnosti:
** centnár
** skrátene: metrický cent
* v hudbe: jednotka veľkosti hudobného intervalu, pozri cent (hudba)
* v atómovej fyzike: jednotka aktivity, pozri cent (atómová fyzika)
Tatranské Zruby

**Tatranské Zruby** (, , ) sú osada na Slovensku a jedno z katastrálnych území mesta Vysoké Tatry vo výške .
náhľad|vľavo|Tatranské Zruby, emblém
Osada bola založená v roku 1923 ako zrubový výcvikový tábor česko-slovenskej armády pod názvom Vojenské Zruby. Po vojne sa *Vojenské Zruby* stali Vojenskou zotavovňou a dostali názov *Tatranské Zruby*. V roku 1967 tu bola postavená nová vojenská zotavovňa hotelového typu. V areáli vojenskej zotavovne sa nachádza aj Detský tábor, ktorý využíva Ministerstvo obrany na rekreácie detí vojenských príslušníkov.

V roku 2010 sa do Tatranský Zrubov nasťahovali zrušené *Klimatické kúpele Tatranské Matliare*, čím vznikol *Hotel a klimatické kúpele Tatranské Zruby*.

## Iné projekty

Kategória:Osady Vysokých Tatier
Meganeura monyi

náhľad|200px|'''Meganeura'''
**Meganeura monyi** je vyhynutý druh hmyzu (jediný z rodu **Meganeura**) z čeľade Meganeuridae. 

Býva často označovaná ako žijúca fosília. To preto, že sa táto pravážka od svojho vzniku, ku ktorému došlo na prelome devónu a karbónu, do dnešných dní príliš nezmenila. Ubralo z nej hlavne na veľkosti, pretože impozantných 75 cm v rozpätí krídel už nikdy neskôr vážky nedosiahli. 

Medzi predstaviteľmi života mladších prvohôr zastupuje Meganeura veľkú skupinu hmyzu, ktorá v tom období ako prvá z celej živočíšnej ríše dokázala preniknúť aj do vzduchu. S ohľadom na množstvo nepriateľov z radov dravých článkonožcov, obojživelníkov a v neposlednej rade aj úspešne sa vyvíjajúcich plazov bol útek do vzduchu vlastne účinnou obranou. Počas karbónu došlo v dôsledku priaznivého podnebia k búrlivému rozvoju nielen rôznych skupín hmyzu (švábov, kobyliek a neskôr aj chrobákov), ale aj ďalších skupín suchozemských článkonožcov. Početné boli v tom období už škorpióny, pavúky a stonožky. 

Meganeura nebola vo svojej neobvyklej veľkosti osamostatnená. Iným podobným obrom medzi bezstavovcami bola karbónska mnohonožka Arthropleura, ktorá mala 150 cm dlhé telo. Vedľa vymenovanými zástupcami žily v mladších prvohorách ešte ďalšie skupiny hmyzu, ktoré však vymreli, a poznáme ich preto len z ich fosílnych nálezov.

## Iné projekty
 

Kategória:Skameneliny
Kategória:Prehistorický hmyz
Kategória:Krídlatý hmyz
Poprad (časť mesta)

[náhľad|Centrum Popradu, [Námestie svätého Egídia]]
**Poprad** (neoficiálne nazývaná aj: *Staré mesto *) je najväčšia mestská časť dnešného Popradu. Prvé osídlenie dokazuje nález 100 000 rokov starého odliatku mozgu človeka neandertálskeho v Gánovciach blízko Popradu. Prvá písomná zmienka je z roku 1256. Žije tu 38 338 obyvateľov (2015).

V 13. storočí sa tu začali usadzovať nemeckí kolonisti až získali v meste prevahu. Mesto patrilo medzi menšie mestá Spoločenstva spišských Sasov. Poprad zmenil svoje meno na *Popradzaza (Saský Poprad) * a neskôr na nemecké pomenovanie *Deutschendorf*. K názvu Poprad sa vrátilo až v roku 1660, kedy Slováci postupne opäť získali v meste prevahu. 

Od roku 1412 až do roku 1772 bol Poprad v poľskom zálohu - uhorský kráľ Žigmund Luxemburský založil Poprad a ďalšie mestá Spiša poľskému kráľovi Vladislavovi Jagelovskému za 40 000 kôp českých grošov. Sídlo starostu zálohovaných miest bolo na hrade v Starej Ľubovni. 

V 16. až 18. storočí sa v chotári ťažila medená ruda. V roku 1606 mesto prijalo za patróna mesta sv. Egídia, aby mohlo dosiahnuť status susednej Spišskej Soboty a stať sa mestom s panovníkom udeleným erbom a privilegovanou mestskou kanceláriou. V roku 1692 tu vznikla papiereň, najstarší podnik v meste. Mestská radnica bola postavená na ploche hlavného námestia ešte pred požiarom v roku 1708. Obyvateľstvo sa zaoberalo zväčša poľnohospodárstvom a drobným remeslom. 

V 18. storočí dostalo mesto trhové právo. Význam Popradu vzrástol po vybudovaní Košicko-Bohumínskej železnice v roku 1871. V meste sa začal rozvíjať priemysel (nová budova pivovaru r. 1892, Vagónka r. 1904), Poprad sa rozrastal až predstihol dovtedy významnejšiu Spišskú Sobotu. 

Na začiatku 20.storočia sa Poprad stal najvýznamnejším z hornospišských miest. V roku 1927 sa sídlo okresu presunulo zo Spišskej Soboty do Popradu. "Veľký" Poprad oficiálne vznikol v roku 1946, keď Povereníctvo pre veci vnútorné určilo zlúčeným obciam Poprad, Veľká a Spišská Sobota spoločný názov Poprad. 

Na námestí je ranogotický kostol svätého Egídia z 13. storočia (z pôvodnej stavby sa zachovala veža, časť lode a presbytérium) s nástennými maľbami z 15. storočia. Pri kostole je renesančná zvonica z roku 1663. Ďalší kostol na námestí je  Evanjelický kostol sv. Trojice je z roku 1834.

## Referencie

Kategória:Mestské časti Popradu
Manowar

**Manowar** je americká heavymetalová skupina z mesta Auburn v New Yorku. Bola založená v roku 1980 a stala sa známou aj vďaka jej textom, ktoré majú základ v žánri fantasy (predovšetkým v subžánri meč a mágia) a mytológii (predovšetkým v severskej mytológii). V roku 1984 bola skupina zapísaná do Guinessovej knihy rekordov za najhlasnejšie koncertné vystúpenie, pričom tento rekord neskôr dvakrát prekonali. Tiež sú držiteľmi svetového rekordu v najdlhšom heavymetalovom vystúpení, ktoré trvalo 5 hodín a 1 minútu a konalo sa v Bulharsku v roku 2008. Známi sú tiež svojím sloganom "Death to false metal".

## Členovia
;Súčasní
*Eric Adams – hlavné vokály, štúdiový sprievodný spev (1980–súčasnosť), gitary (1980)
*Joey DeMaio – basová gitara, gitary, klávesy, klasická gitara (1980–súčasnosť)
*Donnie Hamzik – bicie, perkusie (1981–1982, 2009–súčasnosť)
*Karl Logan – gitary, klávesy, klasická gitara (1994–súčasnosť)

;Bývalí
*Carl Canedy – bicie, perkusie (1980)
*Ross "The Boss" Friedman – gitary (1980–1988)
*Scott Columbus – bicie, perkusie (1983–1991, 1995–2008)
*David Shankle – gitary (1989–1994)
*Kenny Earl "Rhino" Edwards – bicie, perkusie (1992–1995, 2008)

### Timeline




## Diskografia

;Štúdiové albumy
**[[Battle Hymns (album Manowar)|Battle Hymns]]* (1982)
**[[Into Glory Ride]]* (1983)
**[[Hail to England]]* (1984)
**[[Sign of the Hammer]]* (1984)
**[[Fighting the World]]* (1987)
**[[Kings of Metal]]* (1988)
**[[The Triumph of Steel]]* (1992)
**[[Louder Than Hell (album)|Louder Than Hell]]* (1996)
**[[Warriors of the World]]* (2002)
**[[Gods of War (album Manowar)|Gods of War]]* (2007)
**[[Battle Hymns MMXI]]* (2010)(opäť nahraný)
**[[The Lord of Steel]]* (2012)
**[[Kings of Metal MMXIV]]* (2014)(opäť nahraný)

## Referencie

## Iné projekty

## Externé odkazy
*Oficiálna webstránka
*Oficiálna stránka na Facebooku

## Zdroj

Kategória:Heavymetalové hudobné skupiny USA
Kategória:Powermetalové hudobné skupiny USA
Kategória:Symfonickometalové hudobné skupiny
Kategória:Štvorice v hudbe
Kategória:Hudobné skupiny z 1980
Ritchie Blackmore’s Rainbow (album)

**Ritchie Blackmore's Rainbow** je prvý album bývalého gitaristu zo skupiny Deep Purple, Ritchieho Blackmorea, ktorý v roku 1975 nahral so skupinou Rainbow. Rainbow pozostávali z bývalých členov skupiny Elf, ktorá robila predskokanov počas koncertných turné Deep Purple.

## Skladby albumu
# „Man on the Silver Mountain“ – 4:42
# „Self Portrait“ – 3:17
# „Black Sheep of the Family“ – 3:22
# „Catch the Rainbow“ – 6:27
# „Snake Charmer“ – 4:33
# „The Temple of the King“ – 4:45
# „If You Don't Like Rock 'n' Roll“ – 2:38
# „Sixteenth Century Greensleeves“ – 3:31
# „Still I'm Sad“ – 3:51

## Výroba albumu
* Ritchie Blackmore - gitara
* Ronnie James Dio - spev
* Craig Gruber - basová gitara
* Mickey Lee Soule - klávesy
* Gary Driscoll - bicie

Kategória:Debutové albumy
Kategória:Albumy Rainbow
Kategória:Deep Purple
Kategória:Hudobné albumy z 1975
Nová Polianka (Vysoké Tatry)

**Nová Polianka** (, , ) je osada na Slovensku a jedna z mestských častí mesta Vysoké Tatry Osada leží v katastrálnom území Starý Smokovec, ktorý je ako mestská časť a súčasne osada sídlom mesta Vysoké Tatry.

Vznikla po 2. svetovej vojne ako vojenská osada, má nadmorskú výšky  Základný kameň prvého objektu bol položený v roku 1952 a liečebný ústav, ako základ osady bol otvorený v roku 1956.

Zaujímavosťou osady je existencia plavecko-rekreačného bazéna (s vyhrievanou vodou), s dĺžkou 13 m umiestneného v nadmorskej výške  Bazén je umiestnený pod holým nebom (otvorený, bez strechy) a bol súčasťou areálu materskej škôlky v areáli liečebného ústavu. Nie je prístupný verejnosti. Dlhé roky, počas obdobia 1956 - 2008, sezóna miestneho kúpania trvala zvyčajne od polovice júna do konca augusta. Kríza od roku 2009 pribrzdila dotácie na rekreačné aktivity miestnych obyvateľov a bazén v roku 2009 neplnil účel.

## Iné projekty

Kategória:Osady Vysokých Tatier
Kežmarské Žľaby

**Kežmarské Žľaby** (, , ) sú neveľká osada na Slovensku a jedno z katastrálnych území mesta Vysoké Tatry. Nachádzajú sa nad Cestou slobody, medzi Tatranskými Matliarmi a Tatranskou Kotlinou.

## Názov osady
Názov osady vznikol skôr, ako tu boli postavené prvé budovy. Súvisí s pasením kežmarských stád dobytka na niekdajších mestských pozemkoch v dolinách Bielej vody a Zeleného plesa. Pôvodne mal pomiestny charakter a nie miestny význam. 

## História
Prvou budovou bola kežmarská mestská horáreň, ktorú postavili v roku 1885, v ktorej dočasne poskytovali aj turistické nocľahy. O tri roky neskôr postavili jednoduchý zrubový hotel, neskôr s niekoľkými vedľajšími budovami. Osada bola súčasťou mesta Kežmarok do roku 1947, kedy ju od Kežmarku oddelili a začlenili do novovzniknutého mesta Vysoké Tatry. V roku 1933 časť osady vyhorela. Po druhej svetovej vojne jestvujúce stavby upravili a v roku 1995 novostavbu rozšírili pre potreby rekreačného strediska školskej mládeže a popri dvoch starších horárňach vyrástli nové budovy Štátnych lesov TANAPu. Dnes bývalé rekreačné stredisko školskej mládeže je premenené na  rekreačné zariadenie Odborového zväzu pracovníkov školstva a vedy na Slovensku CROCUS.  Poskytuje stravovacie a ubytovacie služby počas celého roku. 

## Referencie

## Iné projekty

## Externé odkazy
* Kežmarské Žľaby 

## Galéria

Slovakia High Tatras Kezmarske Zlaby 0483.jpg| Odborárske rekreačné stredisko
KezmarskeZlaby10Slovakia16.JPG| Prevádzková budova Štátnych lesov TANAPu
KezmarskeZlaby10Slovakia10.JPG| Kežmarské Žľaby


Kategória:Osady Vysokých Tatier
10 centov (euro)

Mince s nominálnou hodnotou **10 eurocentov** sú vyrobené zo severského zlata. Majú priemer 19,75 mm, hrúbku 1,93 mm a hmotnosť 4,10 g. Hrana mince je profilovaná s jemnými zúbkami. Všetky mince majú spoločnú lícovou stranu a rôznu národnú rubovú stranu.

Od roku 2025 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "1" a rôznou dĺžkou úsekov čiar pri okraji mince.

## Rubová strana
### Štáty eurozóny
* Belgicko – Podobizeň kráľa Filipa a jeho monogram „FP“ pod korunou.
* Bulharsko – Madarský jazdec.
* Chorvátsko – Nikola Tesla s chorvátskym šachovnicovým vzorom na pozadí.
* Estónsko – Mapa Estónska a nápis „Eesti“ (Estónsko).
* Fínsko – Fínsky heraldický lev prevzatý z markky.
* Francúzsko – Rozsievačka, vzhľad prevzatý z bývalého franku.
* Írsko – Tradičná írska harfa.
* Taliansko – Slávný obraz Zrodenie Venuše od Sandra Botticelliho.
* Cyprus – Cyperská loď Kyrenia ako symbol mora.
* Litva – *Vytis*, štátny znak Litvy.
* Lotyšsko – Veľký štátny znak Lotyšska
* Luxembursko – Portrét veľkovojvodu Henriho
* Malta – Štátny znak Malty
* Nemecko – Brandenburská brána ako symbol rozdelenia a jednoty
* Holandsko – Portrét kráľa Viliama Alexandera a nápis „Willem-Alexander Koning der Nederlanden“ (holandsky kráľ Viliam).
* Portugalsko – Kráľovská pečať z roku 1142
* Rakúsko – Stephansdom (Dóm svätého Štefana) vo Viedni ako príklad gotiky
* Grécko – Portrét Rigasa Fereosa (1757–1798).
* Slovinsko – Neuskutočnený návrh slovinskej parlamentnej budovy s nápisom „Katedrala svobode“ (Katedrála slobody) od Jože Plečnika
* Španielsko – Portrét Miguela de Cervantesa, otca španielskej literatúry
* Slovensko – Vyobrazenie Bratislavského hradu

### Mikroštáty
* Andorra - vstupná brána a zvonice chrámu Santa Coloma.
* Monako – Monogram kniežaťa Alberta II.
* San Maríno – Sanmarínska bazilika
* Vatikán – Podobizeň pápeža Františka.

## Iné projekty

## Externé odkazy
* Vyobrazenie všetkých 10-centových mincí na stránkach Európskej centrálnej banky 

Kategória:Euromince
Kategória:Euro
Óšio (torpédoborec)

**Óšio** () bol druhá jednotka torpédoborcov triedy Asašio japonského imperiálneho loďstva.  Mala deväť sesterských lodí: Asashio, Mičišio, Arašio, Nacugumo, Jamagumo, Minegumo, Asagumo, Arare a Kasumi. 

## Bojové nasadenie
19.-20. februára 1942 sa Óšio zúčastnil bitky v Bandungskom prielive. Spoločne s torpédoborcom Asašio sprevádzal transportnú loď *Sasago Maru*, keď na konvoj okolo 23 hodiny zaútočila skupina spojeneckých lodí. Óšio pomohol Asašiu potopiť holandský torpédoborec *Piet Hein* a pri neskoršom stretnutí s ďalšou skupinou spojeneckých lodí sa podieľal na poškodení krížnika Tromp a torpédoborca USS Stewart. Sám Óšio bol v priebehu bitky tiež zasiahnutý a 7 členov posádky zahynulo. Po bitke z mora zachránil 10 trosečníkov z potopeného *Piet Hein*.

20. februára 1943, pri návrate z transportnej plavby na Wewak, bola jednotka Óšio torpédovaná americkou ponorkou USS Albacore (SS-218) a potopila sa. Jeho sesterská loď Arašio sa ho síce pokúsila odtiahnuť, no Óšio sa potopil 70 míľ (130 km) severozápadne od ostrova Manus (00°50′ s.š., 146°06′ v.d.).

## Referencie

## Zdroje

Kategória:Trieda Asašio
Kategória:Japonské torpédoborce
Samaritánka

***Samaritánka*** (kórejsky Samaria, 사마리아) je juhokórejský film natočený v roku 2004 režisérom Kim Ki-dokom. Film bol uvedený do slovenských kín 11. januára 2007.

## Obsah

Čä-jong a Jo-džin sú dve stredoškolské kamarátky zo Soulu, ktoré získavajú peniaze netradičným spôsobom na ich cestu do Európy. Kým z Čä-jong je prostitútka, Jo-džin hľadá zákazníkov, dohaduje medzi nimi schôdzky a stráži pred hotelom.

Jedného dňa, kedy má práve Čä-jong zákazníka, vtrhne do hotelovej izby policajná hliadka. Vystrašená Čä-jong vyskočí z okna hotelovej izby a vážne sa pritom zraní. Následne je prevezená kamarátkou Jo-džin do nemocnice, kde následkom zranení zomiera. Zmätená Jo-džin si pripisuje smrť Čä-jong na seba, lebo nedostatočne strážila pred hotelom. Rozhodne sa ponúkať svoje telo bývalým zákazníkom Čä-jong , ale s prekvapivým zámerom, jeho cieľom je vykúpenie.

Do príbehu vstupuje otec Jo-džin, ktorý je policajtom. Šokovaný skutočnosťou, čo robí jeho dcéra Jo-džin po škole, začne hľadať bývalých klientov. Časom nastáva konfrontácia medzi policajtom a zákazníkmi, následkom čoho je v závere filmu brutálne zabitý jeden z nich.

Vo filme sa objavuje násilie, sex a smrť podporované zvláštnou pochmúrnou náladou, lyrickou hudbou a atmosférou kórejskej jesene v Soule.

## Ocenenia

Na rozdiel od väčšiny filmov režiséra Kim Ki-doka, snímka Samaritánka nemala veľký úspech v Kórejskej republike. Film vzbudil ovácie a získal cenu Strieborného leva na Medzinárodnom filmovom festivale v Berlíne.

## Externé odkazy
* 
* 

Kategória:Filmy Kórejskej republiky
Kategória:Filmy z 2004
Kategória:Filmy podľa názvu
DC Towers

náhľad|DC Tower 1 (stav v lete 2013)
**DC Towers** je názov projektu dvoch mrakodrapov vo viedenskej štvrti Donau City. Projekt vytvoril francúzsky architekt Dominique Perrault. DC Tower 1 má výšku 250 metrov, DC Tower 2 bude mať 168 metrov. Prvá z nich, DC Tower 1 bola dokončená v roku 2014.

Kategória:Mrakodrapy vo Viedni
Kategória:Architektúra z 2013
Donau City

thumb|Donau City

**Donau City** (voľný preklad *Dunajské mesto*) je miestna časť v 22. viedenskom mestskom obvode Donaustadt.

Nachádza sa severne od Dunaja, v predĺžení mosta Reichsbrücke. Nachádzajú sa tu moderné výškové budovy a mrakodrapy, komplexy Vienna International Centre a Austria Center Vienna.

## Iné projekty

Kategória:Viedeň
Kategória:Pomenovania podľa Dunaja
Klasická japončina

**Klasická japončina** () je forma japončiny, ktorá sa používala medzi rokmi 794 a 1185, v období známom ako heianské obdobie. Je nasledovníkom starej japončiny.

Kategória:Japončina
Blériot IX

**Blériot IX** bola jedna z prvých konštrukcií francúzskeho konštruktéra Luisa Blériota.

Išlo o experimentálne lietadlo predvedené v decembri 1908 na výstave Paris motor show. 

## Popis konštrukcie
Jednoplošník drevenej konštrukcie s plátenným poťahom. Výstuhy trupu boli napnuté pomocou klavírnych strún. Posádku tvoril jeden pilot. 

### Technické údaje
***Posádka**: pilot
***Dĺžka**: 
***Rozpätie krídel**:  
***Plocha krídiel**: 
***Maximálna hmotnosť**: 
***Motor**: Antoinette Vee-16
***Výkon motora**: 48 kW (65 ks)

## Iné projekty

Kategória:Francúzske experimentálne lietadlá
Kategória:Lietadlá Blériot
Alberta Briantiová

**Alberta Briantiová** (* 5. apríl 1980, San Secondo Parmense, Taliansko) je súčasná talianska profesionálna tenistka.

## Finálové účasti na turnajoch WTA (2)

### Dvojhra - prehry (1)

### Štvorhra - prehry (1)

## Iné projekty

## Externé odkazy
* 

Kategória:Narodenia v 1980
Kategória:Talianski tenisti
Andreja Klepačová

**Andreja Klepačová** (* 13. marec 1986, Koper, Slovinsko) je súčasná slovinská profesionálna tenistka.

## Finálové účasti na turnajoch WTA (1)

### Štvorhra - prehry (1)

## Externé odkazy

Kategória:Slovinskí tenisti
Rajovec dlhoplutvý

**Rajovec dlhoplutvý** (*Macropodus opercularis*) je druh ryby z čeľade labyrintkovité.

## Pôvod
Rajovec dlhoplutvý pochádza z východnej Ázie (Kórea, Taiwan, Vietnam).

## Opis
Rajovec dlhoplutvý dorastá do maximálnej veľkosti 9 až 15 cm. Na bokoch stranách tela sa nachádza kresba priečnych pásov červenej, modrej a hnedej farby. Jedna vyšľachtená forma, ktorá sa v prírode nevyskytuje, je albín. Samec má predĺženú dorzálnu, kaudálnu a análnu plutvu, ktorými sa predvádza aby zapôsobil na samičku, alebo zastrašil iné samce. Rajovec znáša aj nízke teploty až do 15 °C, ktoré nie sú typické pre tropické sladkovodné ryby, a v letných mesiacoch môže byť chovaný aj v rybníku.

## Ekológia a biotop
Obýva plytké porastené vody (napr. ryžové polia). Žije na pobreží i v brakickej vode. Je to omnivorný druh (všežravec), ktorý dáva prednosť väčšej živej potrave, ako sú napr. larvy hmyzu, a iné živé organizmy, ktoré sa vyskytujú v horných a stredných vrstvách vodného prostredia. V podmienkach chovu v starostlivosti človeka sú to aj tubifexi, malé alebo sekané väčšie dážďovky, rupice, ako aj umelá potrava, ktorá je určená pre tento druh. Samec stavia penové hniezda na vodnej hladine. Pár bráni svoje vytieracie teritórium spoločne, ale iba do skončenia trecej periódy. Samička kladie niekoľko sto ikier, ktoré sa vyliahnu asi po dvoch dňoch. Po ukončení trecej periódy, je nutné samicu odloviť, pretože by ju samec neustále prenasledoval (čo sa stáva hlavne v malých akváriách). Je to tzv. otcovský typ rodiny, kedy ošetrovanie ikier cez ich embryonálny a larválny vývoj až do voľného rozplávania plôdika, preberá samec.

## Chov
Pri chove v starostlivosti človeka v akváriu, tak ako aj v svojich pôvodných ekologických nikách výskytu, sa zdržuje v horných až stredných vrstvách vodného prostredia. Pri chove v starostlivosti človeka by sa hodnota pH mala pohybovať v rozmedzí 6,8 až 8,0; celková tvrdosť vody (°dGH) v rozmedzí 4,0 - 18,0 °N a teplota v rozmedzí 16,0 - 26,0&nbsp;°C. V rámci druhu je znášanlivý, ale k menším druhom môže byť agresívny.

## Iné projekty

Kategória:Labyrintkovité
Kategória:Osphronemidae
Kategória:Akváriové ryby
Rajovec cejlónsky

**Rajovec cejlónsky** (*Belontia signata*) je druh ryby patriacej do čeľade labyrintkovité.

Dĺžka: 125 mm, miesto výskytu: Srí Lanka, pohlavné znaky: samec s viac zašpicatenými plutvami s predĺžením, obťažnosť chovu: veľmi jednoduchý, potrava: všetky druhy potravy, spôsob rozmnožovania: stavia penové hniezdo, odchov: veľmi jednoduchý, tento druh nestavia penové hniezdo s takou starostlivosťou ako príslušníci iných druhov

## Opis

Zlatosfarbené telo tohoto druhu je pokryté sieťovým vzorom, pretože každá šupina má tmavý červenohnedý okraj. Všetky plutvy sú jemné, modrasto zafarbené. Pri pohlavnej zrelosti sa celé telo sfarbuje viac dočervena. Samec rajovca cejlónskeho má lúče na chvostovej plutve predĺžené. Tento rajovec sa považuje za bojovný druh, preto spoločne chované ryby by mali byť dosť veľké, aby neboli tyranizované.

## Akvárium

Voda pre chov: všetky druhy, teplota: 24&nbsp;°C, typ nádrže: pre druh, miesto v akváriu: všetky vrstvy, zvláštne požiadavky: rastliny.

Kategória:Akváriové ryby
Kategória:Labyrintkovité
Kategória:Osphronemidae
Asašio (torpédoborec)

**Asašio** (jap.:朝潮) bol prvá jednotka torpédoborcov triedy Asašio japonského imperiálneho loďstva. Mala deväť sesterských lodí: Óšio, Mičišio, Arašio, Nacugumo, Jamagumo, Minegumo, Asagumo, Arare a Kasumi. 

## Bojové nasadenie
3. marca 1943, pri eskortovaní výsadkového konvoja z Rabaulu na Lae, počas bitky v Bismarckovom mori, bol konvoj napadnutý spojeneckými torpédovými lietadlami. Po prvej vlne útoku, keď sa pokúša pomôcť sesterskej jednotke Arašio a lodi Nodžima bol zasiahnutý bombou aj Asašio. Potopil sa asi 45 námorných míľ (85 km) južne od Finschhafen (Nová Guinea) (7°15' j.š. 148°15' v.d.).

## Zdroje

## Externé odkazy
Asashio class - anglicky

Kategória:Trieda Asašio
Kategória:Japonské torpédoborce
Horcrux

**Horcrux** je magický predmet zo série kníh *[[Harry Potter (knihy)|Harry Potter]]*. Ide o predmet, do ktorého čarodejník vloží časť svojej duše. V prípade smrti jeho tela tak čarodejník neumrie, ale vďaka horcruxu existuje ďalej. Na vytvorenie horcruxu treba niekoho zavraždiť a za pomoci veľmi silnej čiernej mágie svoju dušu, ktorá sa pri vražde odtrhla, vložiť do daného predmetu. 

Doposiaľ boli záznamy o ľuďoch, ktorí vytvorili len jeden horcrux, ale Albus Dumbledore spolu s Harrym zistili, že Lord Voldemort ich vytvoril sedem.

Spôsoby zničenia horcruxu (vyskytujúce sa v knihách):
* Meč Richarda Chrabromila
* Zub Basiliska

## Voldemortove horcruxy
Presnejšie by sme mohli povedať, že Voldemort vytvoril úmyselne len šesť horcruxov a jeden nedopatrením - Harryho.

* *Riddlov denník* - Umrnčaná Myrtha - zničil Harry zubom Baziliska
* *Gauntov prsteň* - Tom Riddle st. - zničil Dumbledore Chrabromilovým mečom
* *Bifľomorovej čaša* - Hepzibah Smithová - zničila Hermiona zubom Baziliska
* *Slizolinov medailón* - muklovský tulák - zničil Ron Chrabromilovým mečom
* *Bystrohlavovej diadém* - albánsky roľník - zničil ho Harry zubom Baziliska (Ron ho následne odkopol do ohňa). Podľa knihy bol zničený satanským ohňom v núdzovej miestnosti. 
* *Nagini* (Voldemortov had) - Bertha Jorkinsová - zničil Neville Chrabromilovým mečom
* *Harry Potter* - James a Lily Potterovci - zničil "neúmyselne" samotný Voldemort (Harry to prežil)

## Rozdiel medzi horcruxom a telom

Keď niekto zničí telo, duša prežije. Duša je v tomto prípade silná a telo je iba slabá schránka. U horcruxov je to opačne. Obal je "takmer" nezničiteľný, dá sa zlikvidovať iba veľmi silným predmetom, ktorý ho natrvalo zničí. Duša v horcruxe je veľmi slabá a zanikne vtedy, keď sa zničí obal.

Kategória:Harry Potter
Kategória:Magické predmety
Kategória:Fiktívne predmety
Óšio

**Óšio** môže byť:

*železničná stanica v Japonsku, pozri Óšio (stanica)
*japonský torpédoborec, pozri Óšio (torpédoborec)
20 centov (euro)

Mince s nominálnou hodnotou **20 centov** sú vyrobené zo severského zlata. Majú priemer 22,25 mm, hrúbku 2,14 mm a hmotnosť 5,74 g. Hrana mince je hladká so sedmimi drážkami (tvar španielskeho kvetu). Všetky mince majú spoločnú lícovú stranu a rôznu národnú rubovú stranu.

Od roku 2025 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "2" a dlhšími úsekmi čiar na vonkajšej strane hviezd pri okraji mince.

## Rubová strana
### Štáty eurozóny
* Belgicko – Podobizeň kráľa Filipa a jeho monogram „FP“ pod korunou.
* Bulharsko – Madarský jazdec.
* Chorvátsko – Nikola Tesla s chorvátskym šachovnicovým vzorom na pozadí.
* Estónsko – Mapa Estónska a nápis „Eesti“ (Estónsko).
* Fínsko – Fínsky heraldický lev prevzatý z markky.
* Francúzsko – Rozsievačka, vzhľad prevzatý z bývalého franku.
* Írsko – Tradičná írska harfa.
* Taliansko – Futuristická plastika od Umberta Boccioniho
* Cyprus – Cyperská loď Kyrenia ako symbol mora.
* Litva – *Vytis*, štátny znak Litvy.
* Lotyšsko – Veľký štátny znak Lotyšska
* Luxembursko – Portrét veľkovojvodu Henriho
* Malta – Štátny znak Malty
* Nemecko – Brandenburská brána ako symbol rozdelenia a jednoty
* Holandsko – Portrét kráľa Viliama Alexandera a nápis „Willem-Alexander Koning der Nederlanden“ (holandsky kráľ Viliam).
* Portugalsko – Kráľovská pečať z roku 1142
* Rakúsko – Viedenský Belvedér ako príklad baroka
* Grécko – Portrét Ioannisa Capodistriasa (1776–1831)
* Slovinsko – Vyobrazenie páru Lipicánov s nápisom „Lipicanec“
* Španielsko – Portrét Miguela de Cervantesa, otca španielskej literatúry
* Slovensko – Vyobrazenie Bratislavského hradu

### Mikroštáty
* Andorra - vstupná brána a zvonice chrámu Santa Coloma.
* Monako – Pečať monackých kniežat
* San Maríno – Svätý Maríno
* Vatikán – Podobizeň pápeža Františka.

## Iné projekty

## Externé odkazy
* Vyobrazenie všetkých 20-centových mincí na stránkach Európskej centrálnej banky 

Kategória:Euromince
Kategória:Euro
1 euro

Mince s nominálnou hodnotou **1 euro** sú vyrobené z dvoch zliatin, vnútorná časť je z mediniklu a vonkajšia z niklovej mosadze. Majú priemer , hrúbku  a hmotnosť 7,55 g. Hrana mince je striedavo hladká a jemne vrúbkovaná (3 segmenty hladká, 3 segmenty vrúbkovaná). Všetky mince majú spoločnú lícovou stranu a rôznu národnú rubovú stranu.

## Rubová strana
### Štáty eurozóny
* Belgicko – Podobizeň kráľa Filipa a jeho monogram „FP“ pod korunou
* Bulharsko – Portrét Sv. Ivana Rilského.
* Chorvátsko – Kuna s chorvátskym šachovnicovým vzorom na pozadí.
* Estónsko – Mapa Estónska a nápis „Eesti“ (Estónsko)
* Fínsko – Dve labute letiace nad fínskou krajinou
* Francúzsko – Zobrazenie štylizovaného stromu v 6-uholníku a francúzske motto „Liberté Egalité Fraternité“ (Sloboda, rovnosť bratstvo)
* Írsko – Tradičná írska harfa
* Taliansko – Vitruvius, známa kresba od Leonarda da Vinci
* Cyprus – Znázornenie Pomoského idolu ako symbol kultúry
* Litva – *Vytis*, štátny znak Litvy
* Lotyšsko – Motív lotyšskej panny prevzatý z mince 2 laty pred druhou svetovou vojnou
* Luxembursko – Portrét veľkovojvodu Henriho
* Malta – 8-cípy maltézsky kríž
* Nemecko – Zobrazenie nemeckej orlice (štátny znak), symbolu nemeckej suverenity
* Holandsko – Portrét kráľa Viliama Alexandera a nápis „Willem-Alexander Koning der Nederlanden“ (holandsky kráľ Viliam)
* Portugalsko – Kráľovská pečať z roku 1144
* Rakúsko – Slávny hudobný skladateľ Wolfgang Amadeus Mozart
* Grécko – Vyobrazenie sovy na starovekej aténskej 4-drachmovej minci z 5. st. pred Kr.
* Slovinsko – Primož Trubar a nápis „Stati inu obstati“ (stáť a obstáť)
* Španielsko – Portrét Filipa VI., španielskeho kráľa
* Slovensko – Slovenský štátny znak *Dvojkríž na trojvrší*

### Mikroštáty
* Andorra - Sídlo parlamentu Casa de la Vall
* Monako – Portrét kniežaťa Rainiera III. a princa Alberta II.
* San Maríno – Štátny znak San Marína
* Vatikán – Podobizeň pápeža Františka

## Iné projekty

## Externé odkazy
* Vyobrazenie všetkých 1-eurových mincí na stránkach Európskej centrálnej banky 

Kategória:Euromince
Kategória:Euro
IMT-2000

**IMT-2000** (International Mobile Telecommunications-2000) je štandardom pre tretiu generáciu (3G) bezdrôtových komunikačných sietí definovaný Medzinárodnou komunikačnou úniou.

## Externé odkazy
* Standards for the Third Generation 

Kategória:Štandardy mobilnej telefónie
Seymouria

**Seymouria** bol podivuhodný stavovec, o ktorého systematickom postavení sa vedci dohadovali viac než sto rokov. Nemohli sa totiž zhodnúť, či ide o obojživelníka alebo plaza. Väčšina prikladala väčší význam jeho plazím znakom, a považovala ho preto za primitívneho plaza. Spor bol ukončený až nálezom pozostatkov fosílnych lariev tohoto živočícha so zachovanými žiabrami. Po tomto zistení bolo jasné, že seymouria je vysoko organizovaný obojživelník. 

## Poznávacie znaky
Bol to dravec s jašterovitým, približne 60 cm dlhým telom, ktorý žil na suchej zemi. Jeho fosílne kostry boli nájdené v Texase v uloženinách permu. Tieto živočíchy žili pred 270 miliónmi rokmi. Seymouria patrí do skupiny živočíchov, o ktorých dlho panovalo presvedčenie, že tvoria prechod medzi obojživelníkmi a plazmi. Až neskôr sa ukázalo, že sú potomkami starej karbónskej skupiny, ktorá síce stála pri zrode prvých plazov, ale sa skoro od tej hlavnej vývojovej línie odklonila. Vývojový proces premeny obojživelníka na plaza bol ovplyvnený meniacou sa klímou. Ku koncu karbónu sa z vlhkého menilo na suchšie a v perme už prevládalo suché. Niektoré rody krytolebcov sa včas s týmito zmenami dokázali vysporiadať a nedostatok vody im nevadil. Pokožka ich tela zrohovatela, až vytvorila pancier chrániaci telo pred vyparovaním vody. Vajíčka už neznášali do vody, ale zahrabávali ich do vlhkého piesku alebo pod lístie. Jednoducho, život sa sťahoval trvalo na súš.

Kategória:Prehistorické plazy
Ao-men lü-jou-tcha

thumb|Macau Tower

**Ao-men lü-jou-tcha** (, , doslova *Macajská turistická veža*, angl. *Macau Tower*) je  vysoká televízna veža na južnom cípe Macaa, zvláštnej administratívnej oblasti Čínskej ľudovej republiky. Výška samotnej veže je 248 metrov na vrchole ktorej je 90-metrová anténa. Jej stavba trvala 3 roky podľa návrhu Gordona Mollera, architekta z Nového Zélandu. Oficiálne ju otvorili 19. decembra 2001. 

Návštevníkom veže je k dispozícii päť vyhliadkových plošín, tá hlavná je vo výške 223 metrov. Poskytuje výhľad až do 55 kilometrovej vzdialenosti na druhú stranu Macaa alebo Taipy. Okrem iného sa tu nachádza taktiež reštaurácia, ktorá sa otáča okolo svojej osi o 360 stupňov. 

Zaujímavosťou je možnosť dostať sa na vonkajšiu stranu veže z hlavnej vyhliadkovej plošiny cez asi 1,5 metrovú, ale zato zdolateľnú prekážku. Na vrchole veže je návštevník zaistený bezpečnostným lanom, a môže sa zúčastniť tzv. "Sky Jump"-u, ktorá sa na veži prevádzkuje od septembra 2005. Adrenalínová atrakcia je podobná bungee jumpingu, ale bez charakteristického jo-jo efektu.

## Pozri aj
* Zoznam najvyšších veží v Číne

## Iné projekty

## Externé odkazy
* Oficiálna stránka

## Zdroje

Kategória:Veže v Číne
Kategória:World Federation of Great Towers
Kategória:Architektúra z 2001
Wolfsthal-Berg

**Wolfsthal-Berg** bola obec v Rakúsku do roku 1996, potom sa rozdelila na Wolfsthal a Berg.

## Pozri aj
* Wolfsthal
* Berg (Bruck an der Leitha)

Kategória:Zaniknuté obce v Rakúsku
Kategória:Wolfsthal
Johan Wilhelm Zetterstedt

**Johan Wilhelm Zetterstedt** (* 20. máj 1785, Lärketorp, Švédsko - † 23. december 1874, Lund, Švédsko) bol významný švédsky univerzitný profesor, prírodovedec a entomológ, ktorý sa zaoberal viacerými radmi hmyzu. 

## Biografia
Zetterstedt študoval v rokoch 1805 až 1808 na univerzite v švédskom meste Lund, kde bol jeho učiteľom Anders Jahan Retzius. V roku 1808 sa stáva doktorom filozofie, v roku 1810 docentom botaniky, v roku 1812 sa stáva kandidátom prírodných vied a v roku 1822 sa stáva profesorom v Lunde. Od roku 1840 sa na tejto univerzite stáva profesorom botaniky a praktickej ekonómie.

## Entomologické aktivity
Počas svojho života sa zaoberal hlavne entomológiou. Preslávil sa svojimi klasickými prácami, ktoré sa zaoberali faunou hmyzu škandinávskeho polostrova, hlavne Lapplandie. Zbieral a študoval predovšetkým rad dvojkrídlovcov (Diptera) a blanokrídlovcov (Hymenoptera). K jeho žiakom patril i významný švédsky entomológ Anders Gustaf Dahlbom (1806 – 1859). Bol aj členom "The entomological Society of London". 

Jeho zbierka hmyzu (hlavne radu Diptera a Orthoptera) sa nachádza vo Švédsku - Zoologické múzeum Lundskej univerzity = Lunds universitet. 

## Bibliografia
* Zetterstedt J. W.: 1821, Orthoptera Sueciae disposita et descripta. Lundae (Lund). 
* Zetterstedt J. W.: 1828, Fauna Insectorum Lapponica. Pars I. Hammone, Libraria Schulziana, 563 pp.
* Zetterstedt J. W.: 1837, Conspectus familiarum, generum et specierum Dipterorum, in Fauna insectorum Lapponica descriptorum. Isis (Oken's). 
* Zetterstedt J. W.: 1838-1840, Insecta Lapponica. L. Voss, Lipsiae (Leipzig). 
* Zetterstedt J. W.: 1842-1854, Diptera Scandinaviae disposita et descripta. Lundbergiana, Lundae (Lund), 6 Bände. 
* Zetterstedt J. W.: 1855, Diptera Scandinaviae disposita et descripta. Tomus duodecimus seu supplementum tertium, continens addenda, corrigenda & emendanda tomis undecim prioribus. Officina Lundbergiana, Lundae (Lund).

## Zdroje informácií
* Alexander Henry Haliday, Recent works on the Diptera of Northern Europe.  Supplementary Notie.  Zetterstedt, Diptera Scandinaviae.  TomXII 8 vo. Lundae 1855.  Stenhammar, Copromyzinae Scandinaviae 8 vo. Ppp. 184 Holmiae 1855. *Nat. Hist. Rev*.  (Proc) 3: 32, 33. Significant critical review of Zetterstedt's work on Diptera.

## Externé odkazy
* Short biography (in Swedish)

Kategória:Narodenia v 1785
Kategória:Úmrtia v 1874
Kategória:Švédski entomológovia
Kategória:Dipterológovia
Kategória:Hymenopterológovia
Sacuma (provincia)

thumb|Mapa japonských provincií so zvýraznenou provinciou Sacuma

Provincia **Sacuma** () je bývalá japonská provincia, na ktorej území sa dnes rozkladá západná polovica prefektúry Kagošima na ostrove Kjúšú. Jej skrátený názov bol Sasšú (薩州).  

V období Sengoku bola Sacuma léno rodiny Šimazu, ktorá vládla väčšej časti južného Kjúšú zo svojho hradu v meste Kagošima.

V roku 1871, so zrušením feudálnych panstiev a vytvorením prefektúr po reformách Meidži, provincie Sacuma a Ósumi boli spojené do relatívne stabilnej prefektúry Kagošima.  

Sacuma bola jedna z hlavných provincií, ktoré sa postavili do opozície k Tokugawskému šógunátu v polovici 19. storočia. Preto oligarchia, ktorá sa dostala k moci po "Reformách Meidži" v roku 1868 mala silné zastúpenie z provincie Sacuma, vo vodcoch ako boli Tošimiči Ókubo a Takamori Saigó, ktorí sa dostali do kľúčových vládnych pozícii.

Sacuma je dobre známa ako producent sladkých zemiakov, ktoré sú v Japonsku známe ako 薩摩芋 (sacumaimo alebo "Sacumský zemiak").

## Pozri aj
* han Sacuma
* klan Šimazu
* Japonská vojnová loď Sacuma

## Zdroje

Kategória:Staré provincie v Japonsku
Sacuma

**Sacuma** môže byť:
* druh mandarínkovníka, lat. *Citrus unshiu*, synonymá: citrónovník unšiu, satsuma, pozri citrónovník unšiu
* v geografii Japonska:
** mesto, pozri Sacuma (Kagošima)
** bývalá provincia, pozri Sacuma (provincia)
** okres v prefektúre Kagošima, pozri Sacuma (okres)
** han (léno), ktorý zahŕňal provincie Sacuma, Ósumi a časti provincie Hjúga, pozri Sacuma (han)
** polostrov v prefektúre Kagošima, pozri Sacuma (polostrov) 
* bojová loď Japonského cisárskeho námorníctva, pozri Sacuma (loď)
* druh japonskej keramiky, pozri sacuma (keramika)

## Pozri aj
* satsuma
* Sacumské povstanie
Normostrana

**Normostrana** (skratka NS) je štandardizovaná strana s 1 800 znakmi textu (vrátane medzier a interpunkcie), čo pri písaní na stroji zodpovedá tridsiatim riadkom po šesťdesiat znakov, alebo približne 250 slovám bežného textu.

Pri použití iného formátovania je postup na zistenie zodpovedajúceho počtu normostrán jednoduchý: počet znakov v texte treba vydeliť číslom 1 800 a výsledkom je počet normostrán. Napríklad v aplikácii Microsoft Word ide o položku *Počet znakov (vrátane medzier)* v menu *Nástroje*.

## Referencie

## Externé odkazy
* Výpočet normostrán

Kategória:Štandardy
Kategória:Translatológia
Kategória:Jednotky informácie
Ekosozológia

**Ekosozológia** je strešným pojmom pre náuku o ochrane prírody a obnovnej ekológii (conservation biology and restoration ecology), ktorý vznikol na pôde Ústavu zoológie SAV a bol odbornou verejnosťou akceptovaný zatiaľ na Slovensku, v Poľsku a čiastočne v Česku. Do angličtiny sa prepisuje ako *ecosozology*.
Ochrana prírody je činnosť; ekosozológia je vedná disciplína, ktorá ju podporuje.

Pojem ekosozológia bol vnesený do *[[Slovník súčasného slovenského jazyka|Slovníka súčasného slovenského jazyka]]* (Buzássyová & Jarošová, eds., VEDA, 2006) ako náuka o ochrane prírody na ekologickom (vedeckom) základe.

## Referencie

Kategória:Ekológia
Nagymaros

**Nagymaros** (, ) je mesto v Peštianskej župe v Szobskom okrese v Maďarsku. 

Má rozlohu 3 439 ha a žije tu  obyvateľov *()*.

## Partnerské mestá
*  Gabčíkovo, Slovensko
* Grevesmühlen, Nemecko
* Velyki Hejivci, Ukrajina

## Referencie

## Iné projekty

## Externé odkazy
* Oficiálna stránka 

Kategória:Mestá v Maďarsku
SBL

**SBL** môže byť:
* SBLNetwork 
* Sergeant Bluff-Luton
* Sea bed logging
* Slovenská bridžová liga
* Slovenská basketbalová liga
* Society of Biblical Literature – spoločnosť biblickej literatúry
* Space-based laser
* Stadium Builder License
* State Basketball League (WA) – poloprofesionálna basketbalová liga v Austrálii
* Super Basketball League – basketbalová liga v Taiwane
Travis Barker

**Travis Landon Barker** (* 14. november, 1975) je americký bubeník, ktorého meno sa preslávilo vďaka kapele Blink-182 v ktorej hral na bicie. Momentálne je bubeníkom v kapele Blink 182 a taktiež hral pre projekty Box Car Racer, +44, Transplants a Expensive Taste.

V roku 1996, Barker hral bicie pre kapelu The Aquabets. Nahral s nimi jeden album - The Fury of the Aquabats!, v roku 1997. Jeho kariera odštarotvala, keď sa pridal do pop punkovej kapely Blink-182 v roku 1998. Barker sa preslávil svojím účesom a jeho tendenciou vystupovať bez trička, čím odhaľoval jeho tetovania. Barker sa ukázal ako veľmi prispôsobivý bubeník. Vyrábal a pomáhal pri veľkom množstve hudobných projektov rôznorodých štýlov ako napríklad hip-hop, punk rock, alternatívny rock, ska, rap, pop a aj country.

## Iné projekty

Kategória:Popoví bubeníci USA
Kategória:Rockoví bubeníci USA
Kategória:Osobnosti z Kalifornie